પાઠ 22
ઈસુ મૂસા સાથે વાત કરે છે
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 2: ઈશ્વરના પરાક્રમી માણસો
	હેતુ
	બાળકોને બતાવવું કે ઈસુ મૂસા કરતાં મહાન છે: તે ઈશ્વરના દીકરા છે.

	શાસ્ત્રવાંચન
	લૂક 9:22-36

	મુખપાઠ કલમ
	લૂક 9:35
વાદળમાંથી વાણી થઈ કે, “આ મારો પસંદ કરાયેલો દીકરો છે; તેનું સાંભળો.”



પાઠની રજૂઆત
શરૂઆત
નગરમાં કોઈ મહત્ત્વનો તહેવાર કે પ્રસંગ હોય, જેમ કે યુનિવર્સિટીમાં દીક્ષાંત સમારંભનો દિવસ કે રાષ્ટ્રીય તહેવાર, ત્યારે શું થાય છે તેનું વર્ણન કરો. બધા જોવા જાય છે, કદાચ બૅન્ડ વાગતું હોય અને મહત્ત્વના લોકો ભાષણ કરતા હોય. ભાષણોમાં મહત્ત્વની વાતો કહેવાતી હોય.
આજના શિક્ષણના મુખ્ય મુદ્દાઓ
	1.ઈસુને પોતાના શિષ્યોને મહત્ત્વની વાતો કહેવાની હતી, પણ તેઓ બરાબર સાંભળતા ન હતા. એક દિવસ તે તેમાંના ત્રણને ભીડથી દૂર પર્વત પર લઈ ગયા, જેથી તેમને શીખવી શકે અને તેમની સાથે પ્રાર્થના કરી શકે. પીતર, યાકૂબ અને યોહાન, આ ત્રણ શિષ્યો, થાકેલા અને ખૂબ ઊંઘમાં હતા (કલમ 28, 32).
	2.ઈસુ પ્રાર્થના કરતા હતા ત્યારે તેમનું રૂપ બદલાઈ ગયું. કદાચ સ્વર્ગમાં તેમના પૂર્ણ મહિમામાં તે આવા દેખાતા હશે.
	3.મૂસા અને એલિયા આવ્યા અને ઈસુ સાથે તેમના આવનાર મરણ, પુનરુત્થાન અને સ્વર્ગારોહણ વિશે વાત કરી. ચિત્ર 22 બતાવો.
આ માણસો કોણ હતા તે ટૂંકમાં કહો: મૂસાએ લોકોને ઈશ્વરના જીવનના નિયમો, દશ આજ્ઞાઓ, આપી. એલિયા પણ મહાન પ્રબોધક, ઈશ્વરનો શિક્ષક હતો. એક વાર તે ઈશ્વરના સેંકડો દુશ્મનો સામે એકલો ઊભો રહ્યો હતો (1 રાજા 18).
	4.આ અદ્ભુત દૃશ્ય જોવા પીતર, યાકૂબ અને યોહાન જાગી ગયા. પીતર બધાને ત્યાં રાખવા માગતો હતો, તેથી તેણે દરેક માટે એક ઘર બાંધવાનું સૂચવ્યું. પણ ઈસુ, મૂસાની જેમ, પર્વત પર રહ્યા નહિ. ચિત્ર 19 બતાવો. મૂસા સિનાઈ પર્વત પરથી ઊતર્યો ત્યારે તેણે ઇઝરાયલીઓને ઈશ્વરની આજ્ઞાઓ આપી, જેથી ઈશ્વર ઇચ્છે તે રીતે તેઓ જીવે. ઈસુ તે પર્વત પરથી ઊતર્યા ત્યારે તે આખા જગત માટે મરણ પામવાના હતા, જેથી પાપ અને મરણમાંથી તારણનો એકમાત્ર માર્ગ આપણને બતાવે.
	5.પછી એક વાદળ દેખાયું અને ઈશ્વરે તેની અંદરથી કહ્યું, “આ મારો પસંદ કરાયેલો દીકરો છે; તેનું સાંભળો” (કલમ 34-35). ઈસુ મૂસા કરતાં ઘણા મહાન છે. તે સર્વના પ્રભુ છે.
વાર્તા પ્રત્યે આપણો પ્રતિભાવ
રણમાં મૂસા ઇઝરાયલના લોકોને મિસરથી વચનના દેશની સરહદ સુધી સુરક્ષિત દોરી ગયો ત્યારે તેમણે તેનું સાંભળવું પડતું હતું. પણ હવે મૂસા કરતાં મહાન કોઈ આવ્યા હતા: ઈશ્વરે શિષ્યોને ઈસુનું સાંભળવા કહ્યું. આ આજ્ઞા આપણને પણ લાગુ પડે છે, કારણ કે આપણે પણ ઈસુના શિષ્યો છીએ. આપણે ઈસુનું કેવી રીતે સાંભળીએ? તે ઈશ્વરના વચન દ્વારા આપણી સાથે વાત કરે છે: તમારું બાઇબલ બધા જુએ તેમ ઊંચું કરો. સન્ડે સ્કૂલમાં આવો અને બાઇબલ જે શીખવે છે તે સાંભળો.
આ પાઠનો ઉપયોગ રોજ બાઇબલ વાંચવાની પદ્ધતિ શરૂ કરવા માટે થઈ શકે, જેમ કે સ્ક્રિપ્ચર યુનિયનની દૈનિક માર્ગદર્શિકા.
મુખપાઠ કલમ દૃઢ કરાવો
પાઠ 22 – ઈસુ મૂસા સાથે વાત કરે છે	પાનું 




